বাংলাদেশ জুট স্পিনার্স অ্যাসোসিয়েশনের একটি সূত্র বলেছে,  বাংলাদেশ প্রতি বছর ৩ লাখ ৫০ হাজার থেকে ৩ লাখ ৬০ হাজার মেট্রিক টন পাট সুতা রফতানি করে। এই রফতানির ৬০ থেকে ৬৫ শতাংশ যায় তুরস্ক, ইরান, মিসর, বেলজিয়াম ও সিরিয়ায়। কার্পেট উৎপাদনের ক্ষেত্রেও এই দেশগুলো শীর্ষে রয়েছে। কিন্তু রাজনৈতিক সংকটে এই দেশগুলোর কয়েকটির কার্পেট উৎপাদন সরাসরি ক্ষতিগ্রস্ত হয়েছে। আবার বিক্রি কমে যাওয়ায় পরোক্ষভাবে ক্ষতিগ্রস্ত হয়েছে অন্য উৎপাদক দেশগুলো। মধ্যপ্রাচ্য ও আফ্রিকার মুসলিম অধ্যুষিত দেশগুলোতে রাজনৈতিক অস্থিরতার কারণে বাংলাদেশের পাটের সুতার দাম প্রতি টন ৩০০ থেকে ৪০০ ডলার কমে গেছে। বেশিরভাগ  সুতা উৎপাদনকারী মিল এখন উৎপাদন খরচের নিচে সুতা বিক্রি করে কোনোরকমে টিকে থাকার চেষ্টা চালিয়ে যাচ্ছে।